Diari Oficial de la Generalitat Valenciana


Sumari del DOGV 3912, del 08-01-2001 (2001/21)

RESOLUCIÓ de 22 de desembre de 2000, del director de l'Organisme Públic Valencià d'Investigació (OPVI), per la qual es convoca una beca de formació d'investigador per a un llicenciat/ada en Ciències de l'Informació (especialitat Periodisme).
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3912

Data del DOGV
:   08-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/21


Data del document
:   22-12-2000

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * professió de la comunicació
    * ajuda pública
    * assignació per estudis
    * suport econòmic

RESOLUCIÓ de 22 de desembre de 2000, del director de l'Organisme Públic Valencià d'Investigació (OPVI), per la qual es convoca una beca de formació d'investigador per a un llicenciat/ada en Ciències de l'Informació (especialitat Periodisme). [2001/M21]
  
La Llei 7/1997, de 9 de desembre, de la Generalitat Valenciana de Foment i Coordinació de la Investigació Científica i Desenvolupament Tecnològic de la Comunitat Valenciana crea, en l'article 15, l'Organisme Públic Valencià d'Investigació (OPVI).
  
El Decret 307/1997, de 24 de desembre, del Govern Valencià, aprova el Reglament d'Organització, Funcionament i Personal de l'Organisme Públic Valencià d'Investigació (OPVI).
  
D'acord amb els acords del Consell Rector de l'Organisme Públic Valencià d'Investigació (OPVI), en la reunió de l'1 d'abril de 1998 i segon el que establix l'article 4.1 del Decret 108/1992, de 6 juliol, del Govern Valencià, pel qual es regula la concessió de beques, i en l'article 8.h) del citat Decret 307/1997, de 24 de desembre, resolc:
  
Primer
  
Convocar una beca de formació d'investigador per a un llicenciat/ada en Ciències de la Informació (especialitat Periodisme) per a la realització d'un projecte d'investigació de l'Institut d'Investigació de Empresa Familiar de l'OPVI.
  
Segon
  
La beca serà finançada a càrrec de la línia pressupostària 402/000/01 dels pressupostos de l'OPVI, per a 2001, per un import màxim de 1.680.000 pessetes (100097,00 euros), corresponents a les mensualitats de l'any 2001. Pel que fa a les mensualitats de l'any 2002, la beca serà sufragada a càrrec dels pressupostos de l'OPVI del 2002, amb el límit de les consignacions aprovades per al mencionat exercici. Estes mensualitats estaran condicionades a l'existència en els pressupostos del 2002 de crèdit adequat i suficient per a això.
  
Tercer
  
Aprovar les bases de la beca d'esta convocatòria que són les especificades en l'annex I d'esta resolució, i el model de sol·licitud es proposa a l'annex II.
  
Quart
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà interposar potestativament un recurs de reposició o caldrà plantejar directament recurs contenciós administratiu, en el terminis o davant els òrgans que s'indiquen a continuació:
  
El recurs de reposició s'haurà d'interposar davant el director de l'Organisme Públic Valencià d'Investigació (OPVI), en el termini d'un mes comptador des de l'endemà de la seua publicació.
  
El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació.
  
València, 22 de desembre de 2000.- El director de l'Organisme Públic Valencià d'Investigació: Salvador Forner Muñoz.
  
ANNEX I
  
Bases de la convocatòria
  
Primera. Objectiu de la beca
  
L'objecte de la beca és la realització d'un projecte d'investigació sobre les relacions entre empresa, administracions públiques i mitjans de comunicació per a l'Institut d'Investigació de Empresa Familiar de l'OPVI.
  
Segona. Requisits
  
Per optar a esta beca serà necessari:
  
- Ser ciutadà de la Unió Europea resident a la Comunitat Valenciana
  
-Estar en possessió del títol de llicenciat en Ciències de la Informació (especialitat Periodisme), amb una antiguitat màxima de tres anys.
  
Tercera. Sol·licituds i documentació
  
Les sol·licituds seguiran el model de l'annex II i aniran dirigides al director de l'Organisme Públic Valencià d'Investigació (OPVI), es presentaran per duplicat en el Registre de l'Organisme Públic Valencià d'Investigació (OPVI), carrer de Salamanca, número 68, 1r, 46955 València, o per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
En les sol·licituds s'adjuntarà la documentació següent:
  
- Certificat acadèmic complet de les matèries cursades on figuraran les qualificacions obtingudes i dates en què s'obtingueren.
  
- Currículum on s'acredite documentalment altres mèrits
  
- Documentació acreditativa del lloc de residència (certificat d'empadronament)
  
Quarta. Termini de presentació de sol·licituds
  
Les sol·licituds hauran de presentar-se en el termini de 15 dies hàbils comptadors des de l'endemà de la publicació d'esta resolució en el Diari Oficial de la Generalitat Valenciana. Si l'últim dia del termini és dissabte o inhàbil, es prorrogarà fins al primer dia hàbil següent.
  
Cinquena. Composició de la comissió avaluadora i sistema de selecció
  
La comissió que avaluarà els mèrits dels aspirants i que elevarà els corresponents propostes al director de l'Organisme Públic Valencià d'Investigació (OPVI), estarà formada pels següents membres:
  
President: el director de l'Organisme Públic Valencià d'Investigació (OPVI).
  
Secretari: el cap del Negociat de Programes d'Investigació del OPVI
  
Tres vocals designats pel director de l'Organisme Públic Valencià d'Investigació (OPVI)
  
La comissió es reunirà per a la selecció de candidats, alçarà acta de la reunió i farà una proposta raonada al director de l'Organisme Públic Valencià d'Investigació (OPVI), dins dels 30 dies següents a l'acabament del termini de presentació de les sol·licituds.
  
Sisena. Criteris d'avaluació
  
La comissió valorarà, per a la selecció del candidat, l'expedient acadèmic i curriculum vitae del sol·licitant en funció del següent perfil:
  
- Experiència laboral en periòdics i revistes
  
- Pràctiques en mitjans de comunicació
  
- Experiència laboral o formació complementària en entitats públiques
  
- Coneixements d'idiomes (anglés i valencià) amb certificació acadèmica
  
- Informàtica relacionada amb el periodisme
  
Per a la millor avaluació d'este apartat, la comissió avaluadora podrà convocar aquells candidats que considere oportú per a realitzar una entrevista personal.
  
Setena. Resolució
  
La concessió de la beca es realitzarà per resolució del director de l'Organisme Públic Valencià d'Investigació (OPVI). La resolució d'adjudicació es publicarà en el Diari Oficial de la Generalitat Valenciana, i s'entendran denegades les sol·licituds que no figuren en la relació.
  
La motivació de la resolució que s'adopte quedarà acreditada en l'expedient.
  
La resolució es dictarà en el termini màxim de tres mesos des de l'acabament del termini de presentació de sol·licituds. En el cas que no es dicte la resolució en este termini, s'entendran desestimades les sol·licituds.
  
Vuitena. Dotació de la beca
  
La dotació mensual de la beca serà inicialment de 140.000 pessetes (841,42 euros), la beca inclourà una assegurança combinada d'accidents individuals, intervenció quirúrgica i hospitalització.
  
Novena. Durada de la beca
  
La beca es concedirà per un any (12 mensualitats).
  
L'inici de la beca serà en la data que indique la resolució de concessió. La no incorporació per causes no justificades es entendrà com a renúncia.
  
Deu. Substitucions
  
La renúncia o la baixa que es produïsca del becari de nova concessió dins dels tres primers mesos de l'any, podrà ser coberta amb l'adjudicació de les vacants, per les persones següents, per l'ordre de puntuació.
  
Onze. Caràcter de la beca
  
Esta beca no establix cap relació laboral, ni administrativa, entre la persona beneficiària i l'Organisme Públic Valencià d'Investigació (OPVI), ni implica per part de l'Organisme Públic Valencià d'Investigació (OPVI), cap compromís d'incorporació de les persones beneficiàries a la plantilla de personal pròpia.
  
Dotze. Incompatibilitat de la beca
  
El benefici d'esta beca és incompatible amb qualsevol altra retribució o ajuda.
  
Tretze. Obligacions del beneficiari i acceptació de la beca
  
L'acceptació de la beca, en les condicions de la convocatòria suposarà les següents obligacions:
  
a) Incorporar-se a l'organisme i dedicar-se exclusivament i eficaçment a l'objecte de la beca, s'entén que si no s'hi incorpora en la data establida en la resolució d'adjudicació de la beca, es considerarà que renuncia a la beca.
  
b) Realitzar les funcions que l'investigador responsable de la direcció de la beca assigne amb el propòsit d'aconseguir l'objectiu establit. Estes funcions s'hauran de realitzar durant l'horari de treball de l'Organisme Públic Valencià d'Investigació (OPVI).
  
c) Subjecció a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
d) Guardar confidència suficient sobre qualsevol informació nova, de procedència dels resultats obtinguts durant el desenrotllament de la beca, resultats que pertanyen per dret a l'Organisme Públic Valencià d'Investigació (OPVI).
  
e) No publicar cap article, ni remetre cap comunicació a qualsevol entitat o organisme sobre matèries relacionades amb el tema de la beca, sense l'autorització prèvia de l'investigador responsable de la direcció d'esta, o si fora necessari, fent constar formalment el patrocini de l'Organisme Públic Valencià d'Investigació (OPVI)
  
f) La persona becada està obligada a fer l'activitat que ha motivat la concessió durant el termini d'aprofitament. Així mateix, quedarà sense efecte la concessió de la beca, després de l'audiència a la persona interessada, quan no s'haja fet l'activitat que va motivar la concessió, quan deixaren de complir-se els requisits que s'hi exigien o quan s'incomplisquen, sense causa justificada, les condicions establides en la convocatòria, segons l'article 7 del Decret 108/1992 del Govern Valencià.
  
ANNEX II
  
Model de sol·licitud
  
Organisme Públic Valencià d'Investigació
  
Beca de formació d'investigador per a un llicenciat/da en Ciències de la Informació (especialitat Periodisme)
  
Dades personals:
  
Nom i cogoms : NIF:
  
Adreça: CP:
  
Localitat: Telèfon:
  
Província: Adreça correu electrònic:
  
Lloc de naixement: Data de naixement:
  
Província de naixement:
  
País de naixement: País de residència:
  
Resum de l'expedient acadèmic:
  
Títol: Data del títol:
  
Universitat:
  
Nombre assignatures:
  
Matrícules d'honor Excel·lents Notables Aprovats Nota mitjana
  
Acreditació:
  
- Ser ciutadà de la Unió Europea resident a la Comunitat Valenciana (per mig de certificat d'empadronament)
  
- Estar en possessió del títol de llicenciat en Ciències de la Informació (especialitat Periodisme)
  
Altra documentació:
  
- Còpia DNI
  
- Certificat acadèmic complet de les matèries cursades on figuren les qualificacions obtingudes i dates en què s'obtingueren
  
- Currículum on s'acrediten documentalment altres mèrits.
  
- Certificat d'empadronament
  
- Cognoms, nom, signatura i data